รัฐบาลไทย-ข่าวทำเนียบรัฐบาล-ธอส.ส่งท้ายความพิเศษปลายปี ด้วยสินเชื่อบ้านดอกเบี้ย 0.99% ต่อปี 4 เดือนแรก บ้านมือสองกว่า 600 รายการ ลดราคาสูงสุด 50% จากราคาปกติ ในงาน Money Expo Year End 2018
วันพุธที่ 28 พฤศจิกายน 2561
ธอส.ส่งท้ายความพิเศษปลายปี ด้วยสินเชื่อบ้านดอกเบี้ย 0.99% ต่อปี 4 เดือนแรก บ้านมือสองกว่า 600 รายการ ลดราคาสูงสุด 50% จากราคาปกติ ในงาน Money Expo Year End 2018
ธนาคารอาคารสงเคราะห์ (ธอส.) ส่งท้ายปี 2561 ด้วยผลิตภัณฑ์พิเศษสําหรับรองรับความต้องการของประชาชนในงานมหกรรมการเงินส่งท้ายปี ครั้งที่ 2 Money Expo Year End 2018
ธนาคารอาคารสงเคราะห์ (ธอส.) ส่งท้ายปี 2561 ด้วยผลิตภัณฑ์พิเศษสําหรับรองรับความต้องการของประชาชนในงานมหกรรมการเงินส่งท้ายปี ครั้งที่ 2 Money Expo Year End 2018 นําโดยสินเชื่อบ้านอัตราดอกเบี้ยพิเศษ 4 เดือนแรก MRR-5.76% (0.99%) ฟรี!! ค่าธรรมเนียมการยื่นกู้ ค่าจดทะเบียนสิทธิและนิติกรรม และคิดค่าประเมินราคาหลักประกันในอัตราพิเศษ ด้านเงินฝากนําเสนอผลิตภัณฑ์เงินฝากประจําเจ้าสัวแสนล้าน 18 เดือน รับดอกเบี้ยสูง 1.90% ต่อปี และนําบ้านมือสอง หรือ ทรัพย์ NPA ถึง 611 รายการ จําหน่ายในราคาพิเศษ มอบส่วนลดสูงสุดถึง 50% จากราคาปกติ ราคาจําหน่ายเริ่มต้นแค่ 40,000 บาทเท่านั้น ผู้มีรายได้ไม่เกิน 25,000 บาท/เดือน ซื้อทรัพย์ NPA มูลค่าไม่เกิน 2 ล้านบาท มีสิทธิ์รับมาตรการผ่อนดาวน์ 50% ของราคาซื้อขาย ดอกเบี้ย 0% นานถึง 60 เดือน
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) กล่าวว่า เพื่อเป็นการสนับสนุนให้ประชาชนในพื้นที่กรุงเทพฯ และปริมณฑล ได้มีช่องทางในการเข้าถึงผลิตภัณฑ์ของธนาคาร โดยเฉพาะเพื่อการมีที่อยู่อาศัยเป็นของตนเองได้สะดวกยิ่งขึ้น โดยเฉพาะในช่วงปลายปีที่ประชาชนอาจได้ประโยชน์เพิ่มเติมจากผู้ประกอบการอสังหาริมทรัพย์ที่จัดทําโปรโมชันพิเศษเพื่อเร่งปิดยอดขายให้ได้ตามเป้าหมาย ธอส.จึงได้ร่วมออกบูธในงาน มหกรรมการเงินส่งท้ายปี ครั้งที่ 2 Money Expo Year End 2018 โดยนําผลิตภัณฑ์พิเศษที่รองรับความต้องการของประชาชนที่มาร่วมงานส่งท้ายปี ได้แก่ สินเชื่อบ้านอัตราดอกเบี้ยพิเศษ เดือนที่ 1-4 = MRR-5.76% (0.99%) ต่อปี เดือนที่ 5-36 = MRR-3.10% (3.65%) ต่อปี ปีที่ 4 จนถึงตลอดอายุสัญญากู้ กรณีลูกค้าสวัสดิการ อัตราดอกเบี้ยเท่ากับ MRR-1.00% ต่อปี กรณีลูกค้ารายย่อยทั่วไป อัตราดอกเบี้ยเท่ากับ MRR-0.50% ต่อปี และกรณีกู้ซื้ออุปกรณ์และสิ่งอํานวยความสะดวกที่เกี่ยวเนื่องเพื่อประโยชน์ในการอยู่อาศัย อัตราดอกเบี้ยเท่ากับ MRR (ปัจจุบันอัตราดอกเบี้ย MRR ธอส. เท่ากับ 6.75% ต่อปี) พิเศษ!! สําหรับลูกค้าที่จองสิทธิภายในงานได้รับยกเว้นค่าธรรมเนียมการยื่นกู้ 0.1% ของวงเงินทํานิติกรรม ยกเว้นค่าจดทะเบียนสิทธิและนิติกรรม และคิดค่าประเมินราคาหลักประกันในอัตราพิเศษ แบ่งเป็น กรณีขอกู้ไม่เกิน 500,000 บาท คิดค่าประเมิน 1,900 บาท และกรณีขอกู้เกิน 500,000 บาท คิดค่าประเมิน 2,300 บาท ให้กู้เพื่อซื้อ ปลูกสร้าง ต่อเติม ซ่อมแซม ไถ่ถอนจํานองที่อยู่อาศัยจากสถาบันการเงินอื่น และซื้อหรือไถ่ถอนจํานองที่อยู่อาศัยพร้อมกับซื้ออุปกรณ์หรือสิ่งอํานวยความสะดวก ผ่อนได้นานสูงสุดถึง 40 ปี จองสิทธิภายในงานระหว่างวันที่ 29 พฤศจิกายน – 2 ธันวาคม 2561 ยื่นคําขอกู้เงินระหว่างวันที่ 29 พฤศจิกายน 2561 - 28 มกราคม 2562 และทํานิติกรรมภายในวันที่ 28 กุมภาพันธ์ 2562 ทั้งนี้ ธนาคารขอสงวนสิทธิในการกําหนดระยะเวลาสิ้นสุดโครงการก่อนกําหนด หากธนาคารให้สินเชื่อเต็มกรอบวงเงินของโครงการแล้ว
เงินฝากอัตราดอกเบี้ยสูง นําเสนอผลิตภัณฑ์เงินฝากประจําเจ้าสัวแสนล้าน 18 เดือน รับดอกเบี้ยสูง 1.90% ต่อปี กําหนดระยะเวลาฝาก 18 เดือน เปิดบัญชีเงินฝากขั้นต่ํารายการละ 10,000 บาท สูงสุดไม่เกิน 100 ล้านบาท เพียงจองสิทธิ์เงินฝากภายในงานและเปิดบัญชีที่สาขาในสังกัด กทม และ ปริมณฑล ตามที่ธนาคารกําหนดภายในวันที่ 8 ธันวาคม 2561
ทรัพย์ NPA หรือบ้านมือสอง ธอส. ได้นําทรัพย์คุณภาพดี ทําเลเด่น รวม 611 รายการ มาจําหน่ายในราคาพิเศษ โดยเป็นทรัพย์ประเภทบ้านเดี่ยว บ้านแฝด ทาวน์เฮ้าส์ และห้องชุด ซึ่งเป็นทรัพย์ที่ตั้งอยู่ในพื้นที่กรุงเทพ จ.สมุทรปราการ จ.นนทบุรี จ.ปทุมธานี จ.นครปฐม และ จ.สมุทรสาคร โดยจําหน่ายพร้อมส่วนลดพิเศษสูงสุดถึง 50% จากราคาปกติ ส่วนทรัพย์ที่มีราคาต่ําสุดเริ่มต้นเพียง 40,000 บาท จํานวน 4 รายการ เป็นทรัพย์ประเภทห้องชุด ในโครงการปลาทอง เนื้อที่ 26.25 ตารางเมตร ตั้งอยู่ในพื้นที่ อ.เมือง จ.สมุทรปราการ พิเศษ!! ผู้มีรายได้ไม่เกิน 25,000 บาท/เดือน ที่ต้องการซื้อทรัพย์ NPA ของธนาคารมูลค่าไม่เกิน 2 ล้านบาท ซึ่งนํามาออกจําหน่ายในงานถึง 600 รายการ มีสิทธิรับมาตรการผ่อนดาวน์ 50% ของราคาซื้อขาย ดอกเบี้ย 0% นานสูงสุดถึง 60 เดือน หรือหากเทเงินดาวน์ 20% ของราคา ซื้อขาย ส่วนที่เหลืออีก 80% รับสินเชื่อดอกเบี้ย 0% นาน 24 เดือน และให้ผ่อนได้นานสูงสุดถึง 40 ปี
นอกจากนี้ภายในงาน ธอส. ยังพร้อมให้คําแนะนําแก่ลูกค้าประชาชนโดยเฉพาะกลุ่มผู้มีรายได้น้อย กลุ่มคนวัยทํางานหรือผู้ที่กําลังเริ่มต้นสร้างครอบครัว รวมถึงกลุ่มผู้สูงอายุ ที่สนใจเข้าร่วม “โครงการบ้านล้านหลัง” ซึ่งธนาคารเตรียม สินเชื่อที่อยู่อาศัยสําหรับลูกค้ารายย่อย วงเงิน 50,000 ล้านบาท ให้กู้เพื่อซื้อ หรือปลูกสร้างที่อยู่อาศัย และซื้ออุปกรณ์หรือสิ่งอํานวยความสะดวกที่เกี่ยวเนื่องกับที่อยู่อาศัย ราคาไม่เกิน 1,000,000 บาท ผ่อนชําระได้นานสูงสุด 40 ปี อัตราดอกเบี้ย กรณีรายได้ไม่เกิน 25,000 บาท/คน/เดือน อัตราดอกเบี้ยปีที่ 1 – ปีที่ 5 คงที่ 3.00% ต่อปี ผ่อนชําระเริ่มต้นเพียง 3,800 บาท ซึ่งผู้ที่สนใจสามารถรบชมแคตตาล็อกที่อยู่อาศัยราคาไม่เกิน 1,000,000 บาท ได้ที่เว็บไซต์ www.ghbmillionhome.com และเตรียมเปิดให้จองสิทธิ์วงเงินสินเชื่อของโครงการบ้านล้านภายในเดือนธันวาคม 2561
“และเพื่อให้ลูกค้าของธนาคารได้รับความสะดวกในการใช้บริการของ ธอส. มากยิ่งขึ้น ภายในงานธนาคารจึงได้เตรียมเจ้าหน้าที่มาให้บริการแนะนําการดาวน์โหลดและลงทะเบียนใช้งาน Mobile Application : GHB ALL แอปเดียวครบจบ รวมทุกบริการ ธอส. ไว้ในมือคุณ ซึ่งสามารถให้บริการได้ อาทิ ชําระเงินกู้โดยหักบัญชี ธอส. และสร้าง QR Code เพื่อชําระเงินกู้ด้วย Mobile Application ธนาคารต่าง ๆ ตรวจสอบสถานะสินเชื่อ เช็คยอดเงินฝาก ดู statement โอนเงินภายในและต่างธนาคาร และสมัครและโอนเงินผ่าน PromptPay ซึ่งธนาคารยังเตรียมขยายให้สามารถใช้บริการประเภทอื่น ๆ ได้เพิ่มขึ้นต่อไป”นายฉัตรชัยกล่าว
ทั้งนี้ งาน มหกรรมการเงินส่งท้ายปี ครั้งที่ 2 Money Expo Year End 2018 จะจัดขึ้นระหว่างวันที่ 29 พฤศจิกายน – 2 ธันวาคม 2561 ณ ฮอลล์ EH 99-100 ไบเทคบางนา สอบถามรายละเอียดเพิ่มเติมได้ที่ ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook Fanpage ธนาคารอาคารสงเคราะห์